《次韵寿王一如先生七十》
清代·王灿如

痼癖烟霞浩荡春，神仙风格玉精神。诗赓芹泮千篇富，采舞莱衣一色新。

郢曲登楼摛藻思，辋川拓宅寄吟身。年来化雨沾濡遍，桃李公门壮志伸。

作者简介：字耀南，道光二十一年辛丑诸生，与道光六年丙戌诸生王灿同字，而另为一人。原编以王灿列入嘉庆年间，次序未免稍乱，玆特附正于此。